"ไทยพาณิชย์"ยืนยันปีนี้ไม่มีเลย์ออฟพนักงาน
ไทยพาณิชย์เปิดทางพนักงานทดลองทำงานตำแหน่งใหม่ก่อน หากไม่มีความสามารถพร้อมเปิดทางให้เออร์ลี่รีไทร์
1 ก.พ. 2561

ไทยพาณิชย์เปิดทางพนักงานทดลองทำงานตำแหน่งใหม่ก่อน หากไม่มีความสามารถพร้อมเปิดทางให้เออร์ลี่รีไทร์นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ เปิดเผยว่า ในปี 2560 ธนาคารย้ายพนักงานเคาน์เตอร์สาขาและผู้ที่อยู่ในกระบวนการที่จะต้องใช้คนทำงาน ไปอยู่ในฝ่ายงานใหม่ที่มีอนาคต ซึ่งไม่มีปัญหางานหาย 2,000 กว่าคน และยืนยันว่าปีนี้ไม่มีแผนปลดพนักงาน (เลย์ออฟ) ใดๆ ทั้งสิ้น เพราะในธุรกิจเป้าหมายที่จะไปยังขาดคนอยู่มากโดยเฉพาะงานที่เกี่ยวกับความสัมพันธ์ลูกค้า เช่น ธุรกิจขนาดกลางและขนาดย่อม (เอสเอ็มอี) หรือบริหารความมั่งคั่ง ซึ่งจะฝึกฝนให้พนักงานภายในทำก่อนหากไม่สามารถทำได้จริงๆ ก็คงมีโครงการเออร์ลี่รีไทร์ให้สำหรับการประเมินไม่ใช่รอจบแผน 3 ปี แต่จะเริ่มประเมินตั้งแต่ปีนี้ ซึ่งเป้าหมายไม่ได้วัดที่ผลกำไร แต่วัดจากตัวชี้วัด 5 ส่วน คือ ลูกค้า คู่ค้า พนักงาน ผู้ถือหุ้น และฝ่ายกำกับ โดยปีที่ผ่านมาคะแนนเกือบไม่ผ่าน เช่น เป้าหมายต้องการให้คนอยากมาทำงานด้วย ก่อนหน้าเคยอยู่อันดับ 38 จากทั้งหมด 40 องค์กร ปี 2560 ต้องการเป็น 10 อันดับแรก ซึ่งทำได้อันดับที่ 14 ในปี 2561 ต้องการเป็นท็อป 5